Tazza tad-Dinja tal-Weightlifting: Tenishia Thornton tirbaħ midalja tal-fidda u tal-bronż Il-weightlifter Maltija ta' 15-il sena, Tenishia Thornton, kitbet paġna ġdid f'dan l-isport lokali u għal Malta meta rnexxielha tirbaħ l-ewwel midalji mondjali meta ħadet sehem fit-Tazza tad-Dinja taż-Żgħażagħ tal-IWF li saret b'mod virtwali. Hija kkompetiet fil-kategorija tal-49kg u rebħet il-midalja tal-fidda fis-snatch bit-tentattiv tagħha ta' 71kg, kif ukoll midalja tal-bronż għat-total tagħha ta' 155kg. Din il-kompetizzjoni ntrebħet mill-Messikana Arriaga Velez (159kg), segwita mill-Kolumbjana Alverez Lopez (156kg). B'kollox ħadu sehem 17-il kompetitur, 11 fi GruppA u sitta fi Grupp B liema atleti kienu ġejjin minn bosta pajjiżi differenti li kienu jinkludu lir-Rumanija, l-Indoneżja, l-Istati Uniti, il-Polonja u t-Turkija fost oħrajn. Barra minn hekk, Thornton irnexxielha terfa' it-68kg, is-70kg u l-71kg għad-dispożizzjoni. Fil-Clean & Jerk bdiet b'refgħa ta' 80kg li segwiet b'dik ta' 84kg iżda falliet fil-Jerk u għaldaqstant tellgħet total ta' 155kg. Din ir-rebħ tal-midalja tal-bronż kienet tfisser suċċess kbir għal Malta Weightlifting Association. Wara dan is-suċċess, issa Thornton hija meqjusa bħala atleta ta' klassi mondjali u minkejja n-numru ta' avveniment li ġew kanċellati minħabba l-pandemija tal-Covid-19, hija rnexxielha tilħaq l-objettiv grazzi għas-sagrifiċċji u d-determinazzjoni tagħha.